CELEX: 32008R0628
Language: da
Date: 2008-07-02 00:00:00
Title: Kommissionens forordning (EF) nr. 628/2008 af 2. juli 2008 om ændring af forordning (EF) nr. 1898/2006 om gennemførelsesbestemmelser til Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser for landbrugsprodukter og fødevarer

3.7.2008   
            
            
               DA
            
            
               Den Europæiske Unions Tidende
            
            
               L 173/3
            
         
      KOMMISSIONENS FORORDNING (EF) Nr. 628/2008
   af 2. juli 2008
   om ændring af forordning (EF) nr. 1898/2006 om gennemførelsesbestemmelser til Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser for landbrugsprodukter og fødevarer
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 510/2006 af 20. marts 2006 om beskyttelse af geografiske betegnelser og oprindelsesbetegnelser for landbrugsprodukter og fødevarer (1), særlig artikel 16, litra g), og
   ud fra følgende betragtninger:
   
               (1)
            
            
               I bilag V til Kommissionens forordning (EF) nr. 1898/2006 (2) fastsættes det, hvordan de EF-symboler, der kan anbringes på etiketten eller emballagen for produkter, hvis navn er registreret som beskyttet geografisk betegnelse eller beskyttet oprindelsesbetegnelse, skal se ud.
            
         
               (2)
            
            
               De nævnte EF-symboler har bidraget til at profilere de beskyttede geografiske betegnelser og beskyttede oprindelsesbetegnelser og har givet forbrugerne mulighed for at identificere bestemte produkter, hvis egenskaber hænger sammen med oprindelsen.
            
         
               (3)
            
            
               For øjeblikket har symbolerne for beskyttede oprindelsesbetegnelser og beskyttede geografiske betegnelser samme form, samme farver og samme motiv. Det er kun muligt at se forskel på dem i kraft af symbolernes tekst.
            
         
               (4)
            
            
               På baggrund af den erfaring, der er er opnået, siden de blev indført, og for at fremme anvendelsen af dem bør forbrugerne lettere kunne skelne mellem symbolet for beskyttet oprindelsesbetegnelse og symbolet for beskyttet geografisk betegnelse. Symbolerne for de to betegnelser bør derfor have forskellige farver.
            
         
               (5)
            
            
               For at ændringen af EF-symbolernes farver ikke skal belaste de pågældende producenter og erhvervsdrivende økonomisk, bør det fastsættes, at EF-symboler, der er i overensstemmelse med de bestemmelser, som gjaldt før denne forordnings ikrafttrædelse, kan anvendes i en overgangsperiode.
            
         
               (6)
            
            
               Foranstaltningerne i denne forordning er i overensstemmelse med udtalelse fra Den Stående Komité for Beskyttede Geografiske Betegnelser og Beskyttede Oprindelsesbetegnelser —
            
         UDSTEDT FØLGENDE FORORDNING:
   Artikel 1
   Bilag V til forordning (EF) nr. 1898/2006 ændres som anført i bilaget til nærværende forordning.
   Artikel 2
   Denne forordning træder i kraft på syvendedagen efter offentliggørelsen i Den Europæiske Unions Tidende.
   Emballager og etiketter med EF-symboler som vist i bilag V til forordning (EF) nr. 1898/2006 i den udgave, som gjaldt før nærværende forordnings ikrafttrædelse, kan dog anvendes indtil den 1. maj 2010.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 2. juli 2008.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EUT L 93 af 31.3.2006, s. 12. Senest ændret ved Kommissionens forordning (EF) nr. 510/2008 (EUT L 149 af 7.6.2008, s. 61).
   
      (2)  EUT L 369 af 23.12.2006, s. 1.
   
      BILAG
      I bilag V til forordning (EF) nr. 1898/2006 affattes punkt 1, 2 og 3 således:
      
         »1.   EF-SYMBOLER I FARVE OG SORT/HVID
         Når symbolet anvendes i farver, kan der anvendes direkte farver (Pantone) eller firefarvetryk. Referencefarverne er angivet nedenfor.
         
                     EF-symbol for »beskyttet oprindelsesbetegnelse« i pantone:
                     
                        
                     
                        
                  
                  
                     EF-symbol for »beskyttet geografisk betegnelse« i pantone:
                     
                        
                     
                        
                  
               
            
         EF-symboler i firefarvetryk
         
                     EF-symbol for »beskyttet oprindelsesbetegnelse« i firfarvetryk:
                     
                        
                     
                        
                  
                  
                     EF-symbol for »beskyttet geografisk betegnelse« i firfarvetryk:
                     
                        
                     
                        
                  
               EF-symboler i sort/hvid:
         
            
         2.   EF-SYMBOLER I NEGATIV
         Hvis emballagens eller mærkningens baggrundsfarve er mørk, kan symbolerne anvendes i negativt format med emballagens eller mærkningens baggrundsfarve.
         
            
         3.   KONTRAST I FORHOLD TIL BAGGRUNDSFARVER
         Anvendes et symbol i farver på en farvet baggrund, som gør det mindre tydeligt, bør der anbringes en cirkel omkring symbolet for at øge kontrasten i forhold til baggrundsfarverne:
         
                     EF-symbol for »beskyttet oprindelsesbetegnelse«:
                     
                        
                  
                  
                     EF-symbol for »beskyttet geografisk betegnelse«:
                     
                        «